Muhammad al-Idrisi

Syarif Abu Abdullah Muhammad Al-Idrisi Al-Qurtubi Al-Hasani al-Sabti otabâ singkaddhâ Al-Idrisi (bhâsa Arab: أبو عبد الله محمد الإدريسي; bhâsa Latin: Dreses) (1100 – 1165 otabâ 1166) iyâ arèya pakar geografi, kartografi, mesirologi, bân orèng sè segghut ajhâlânan sè neng è Sisilia, è istanana Rato Roger II. Muhammad al-Idrisi lahèr è kottha Ceuta (Sabtah) sè tamaso' bâgiyân Kekaisaran Murabitun bân sèdhâ è Sisilia. Al-Idrisi aropa'aghi katoronan ḍâri para pangobâsa Idrisiyyah è Maroko, sè aropa'aghi katoronanna Hasan bin Ali, potrana Ali bân kompoyya Nabi Muhammad.

Pendidikanna Al-Idrisa èkaollè è Andalusia.

 Tabula Rogeriana 
Dhibâsa è Ceuta, Al-Idrisi bâkto ngoḍâna ajhâlânan ka Spanyol Islam, Portugal, Prancis, bân Inggris. Salèrana èntar ka Anatolia bâkto aomor 16 taon polana kadhâddhiyân konfllik bân kabâḍâ'ân sè ta' stabil è Andalusia. Salèranan bân rèng-orèng sajhâmanna pas akompol è Sisilia, sè kemma bhângsa Normandia ella makala bhângsa Arab sè loyal ka Kekhalifahan Fatimiyah. Mènorot Ibnu Jubayr: "bhângsa Normandia aberri' toleransi bân ajâgâ kalowarga-kalowarga Arab ḍâlem rop-orobhânna èlmo pangataowan."'

Al-Idrisi manyèttongngaghi pangataowan ḍâri Afrika, Samudra Hindia, bân Tèmor Jhâu sè èkompollaghi para penjelajah bân orèng dhâghâng Islam ḍâlem bhângon peta Islam, bân jhughân ḍâri informasi sè èghibâ moso rèng-orèng Normandia sè alajâr ka'angghuy aghâbây peta sè palèng akurat è dhunnya bâkto masa pramodern, sè èsabâ' mènangka ilustrasi Kètab Nuzhat al-Mushtaq anḍi'na, (Latin: Opus Geographicum) èpertallaghi Hiburan ka'angghuy Manosa sè Kerrong Ajhâlânan ka Tempat-Tempat sè Jhâu.

 Sombher 

 Referensi 

 Ahmad, S. Maqbul, India and the Neighbouring Territories in the "Kitab nuzhat al-mushtaq fi'khtiraq al-'afaq" of al-Sharif al-Idrisi. Leiden: E. J. Brill, 1960.
 Ahmad, S. Maqbul, “Cartography of al-Sharīf al-Idrīsī” In The History of Cartography, Vol.2, Book 1, Cartography in the traditional Islamic and South Asian Societies. Ed. J.B. Harley and David Woodward, The University of Chicago Press, Chicago & London, ISBN 978-0-226-31635-2, 1992: 156-174.

 Pranala lowar 

 BNF (Bibliothèque Nationale de France) Diarsipkan 2009-02-28 di Wayback Machine. type "Arabe 2221" in the box "Cote", then hit "chercher", then "Images" for images of the manuscript of al-Idrisi 
 Profile at IslamOnline
 Britannica
 Online exhibition, Bibliothèque nationale de France (french)
 Idrisi's world map, Library of Congress. Konrad Miller's 1927 consolidation and transliteration, with high-resolution zoom browser.